Marine Le Pen

Marion Anne Perrine «Marine» Le Pen (født 1968) er en fransk advokat og politiker. Fra 2011 til hun i 2021 gikk av for å stille som presidentkandidat, var hun leder for det politiske partiet Rassemblement national (tidligere Front national). 

I mars 2025 ble hun funnet skyldig i underslag og misbruk av offentlige midler fra EU-parlamentet. Hun kan ifølge dommen ikke stille til valg på 5 år og dermed forhindre fra å delta i presidentvalget i 2027 selv om hun anker dommen. Hun ble dømt til 4 års fengsel hvorav 2 år betinget og 2 år med elektronisk fotlenke. 

 Liv og virke 
 Bakgrunn 
Marine Le Pen er den yngste av Jean-Marie Le Pens og hans første kone Pierrette Lalannes tre døtre. I 1976, da Marine var åtte år gammel, ble familien Le Pens bosted i Paris utsatt for et bombeattentat, mens barna lå og sov. Dette, sammen med den atmosfære av frykt og plaging fra medelever og lærere, er to forhold som hun har oppgitt som viktige for hennes utvikling under oppveksten. 

Etter avslutning av jusstudier ved Université Panthéon-Assas i Paris, arbeidet hun som advokat fra 1992 til 1998. Noe av hennes arbeide gikk ut på å representere illegale innvandrere.

Marine Le Pen var gift med forretningsmannen Franck Chauffroy, som var engasjert i partiarbeidet. De fikk to barn. Etter skilsmissen giftet hun seg på nytt med FN-funksjonæren Éric Lorio.

 Politisk karrière 
Marine Le Pen har vært medlem av EU-parlamentet siden 2004 og tok i januar 2011 over som leder for Front national etter faren. Hun var en kandidat til det franske presidentvalget i 2012. I valget kom hun på tredjeplass i første valgomgang, med nesten 18 % av de avgitte stemmene. 

I det franske parlamentsvalget i 2012, nådde hun andre runde i sitt distrikt i Pas-de-Calais, men tapte til slutt med snau margin.Marine Le Pen Loses French Parliament Election RaceHuffington Post, 17.juni 2012RÉSULTATS. Législatives 2012, second tour : Pas-de-Calais (62)Le Point, hentet 18.juni 2012

Ved EU- og lokalvalget i mai 2014 ble Front national Frankrikes største politiske parti.

 Presidentvalgkampen 2017 
Marine Le Pen vil ha Frankrike ut av EU, euroen og de integrerte strukturene i NATO. Hun tok til orde for en tettere forhold til Russland under Vladimir Putin. Le Pen lovet pensjon ved fylte 60 år, høyere familie- og sosialytelser og konkurransebeskyttelser for franske produsenter, ved tollskranker og handelsbarrierer. Hun tok til orde for en «nasjonal prioritet» med tydelige fremmedfiendtlige undertoner. Endelig gikk hun inn for en total innvandringsstopp for å unngå problemene med terrorisme.

Le Pen gikk videre fra første valgomgang i presidentvalget i Frankrike 2017. I andre valgomgang møtte hun Emmanuel Macron. Etter at 99,99 % av stemmene i andre runde var telt, ledet Macron med 66 % foran Le Pens 34 %.

 Misbruk av EU-midler 
I november 2024 ble en korrupsjonsskandale som involverte Marine Le Pen kjent. Den omhandlet misbruk av EU-midler til partiets nasjonale virksomhet. Flere har ønsket fengselsstraff for Marine Le Pen. 

I mars 2025 fant en fransk domstol henne skyldig i underslag av offentlige midler, og fradømte henne retten til å stille som presidentkandidat i fem år fremover. The Economist argumenterer for at hun bør få stille til valg.

 Referanser 

 Bibliografi 
 Selvbiografi 
 À contre flots, Jacques Grancher, 2006 

 Eksterne lenker 




 Offisielle biografi 

Kategori:Franske jurister
Kategori:Franske medlemmer av Europaparlamentet
Kategori:Front national-politikere
Kategori:Personer fra Neuilly-sur-Seine